APSTIPRINĀTS

Cēsu novada Pārgaujas novada apvienības

Iepirkuma komisijas 

2024.gada 26.februāra sēdē

 Protokols Nr.1
IEPIRKUMA
(Publisko iepirkuma likuma 9.panta kārtībā)

„Pašvaldībai piederošo autoceļu un ielu ceļa klātnes planēšana un profilēšana – Raiskuma, Straupes un Stalbes pagastos”
Iepirkuma identifikācijas Nr. PAP 2024/9/1
NOLIKUMS

Cēsu novads

2024
VISPĀRĪGIE NOTEIKUMI
1. INFORMĀCIJA PAR PASŪTĪTĀJU
	Nosaukums
	Cēsu novada pašvaldības, nodokļu maksātāja reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV 4101, iestāde:

	
	Cēsu novada Pārgaujas apvienības pārvalde, turpmāk - pārvalde, reģistrācijas Nr. 90009116276, adrese: “Iktes”, Stalbe, Stalbes pagasts, Cēsu novads, LV-4151, kuras vārdā saskaņā ar Cēsu novada pašvaldības 01.07.2021. nolikumu un Cēsu novada Pārgaujas apvienības pārvaldes 01.07.2021. nolikumu, rīkojas pārvaldes vadītājs Didzis Zemmers (turpmāk tekstā – Pasūtītājs).

	Iepirkuma identifikācijas numurs (ID Nr.)
	PAP 2024/9/1

	Pasūtītāja profils Elektronisko iepirkumu sistēmā
	https://www.eis.gov.lv/EKEIS/Supplier/Organizer/16656


	Konkursa dokumenti pieejami - 

Elektronisko iepirkumu apakšsistēmā
	EIS e–konkursu apakšsistēmā https://www.eis.gov.lv/EKEIS/Supplier/Procurement/118043  

	E – pasta adrese
	pargauja@cesunovads.lv

	Darba laiks
	Pirmdien no 08.00 – 18.00, no otrdienas līdz ceturtdienai ieskaitot 08.00 – 17.00, piektdienās 08.00 –13.00.

	Iepirkuma komisija
	Iepirkumu realizē Iepirkuma Komisija (turpmāk tekstā – Komisija), kas izveidota ar Cēsu novada Pārgaujas apvienības pārvaldes vadītāja p.i. Līgas Mednes 2023.gada 14.novembra rīkojumu Nr.2-1/2023/138 un darbojas Pasūtītāja vārdā.

	Kontaktpersonas:
	PAR IEPIRKUMA DOKUMENTĀCIJU: 

1) par iepirkuma nolikumu - iepirkumu komisijas priekšsēdētāja Anita Dzalba, mob.26519494, e-pasts: anita.dzalba@cesunovads.lv.

2) par tehnisko specifikāciju un darba apjomiem:
Iepirkuma priekšmeta 1. daļā -
Raiskuma pagasta komunālās saimniecības vadītājs Uldis Rubīns, mob.2941173, e-pasts: uldis.rubins@cesunovads.lv.

Iepirkuma priekšmeta 2. daļā - Straupes pagasta komunālās saimniecības vadītājs Druvis Kreituzis, mob.22009250, e-pasts: druvis.kreituzis@cesunovads.lv.
Iepirkuma priekšmeta 3. daļā - Stalbes pagasta komunālās saimniecības vadītājs Ilvars Balodis, mob.29453168, e-pasts: ilvars.balodis@cesunovads.lv.




2. IEPIRKUMA METODE 
2.1. 
iepirkums Publisko iepirkumu likuma (turpmāk tekstā – PIL) 9. pantu un šajā Nolikumā noteikto kārtību.
3. PRETENDENTA IESPĒJA IEPAZĪTIES AR IEPIRKUMA NOLIKUMU UN TĀ SAŅEMŠANA
3.1. Ieinteresētais piegādātājs iepirkuma nolikumu un ar to saistīto dokumentāciju var saņemt lejuplādējot to Pasūtītāja iepirkumu sadaļā EIS e-konkursu apakšsistēmā.

3.2. Ieinteresētais piegādātājs EIS e-konkursu apakšsistēmā šī iepirkuma sadaļā var reģistrēties kā iepirkuma nolikuma saņēmējs, ja tas ir reģistrēts EIS kā Piegādātājs.

3.3. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

4. INFORMĀCIJAS APRITE UN TĀS PIEPRASĪŠANAS KĀRTĪBA
4.1. Kontaktpersonas iepirkuma laikā nodrošina informācijas apmaiņu starp Pasūtītāju un Pretendentu;

4.2. Pasūtītājs un ieinteresētais piegādātājs ar informāciju apmainās rakstveidā.

4.3. Ja Pretendents ir laikus pieprasījis papildu informāciju par iepirkuma dokumentos iekļautām prasībām attiecībā uz piedāvājumu sagatavošanu vai pretendentu atlasi, Pasūtītājs to sniedz triju darba dienu laikā, bet ne vēlāk kā 4 dienas pirms piedāvājumu iesniegšanas termiņa beigām. Sagatavoto papildus informāciju ievieto EIS, kur ir pieejami iepirkuma dokumenti.

4.4. Ieinteresētajam piegādātājam ir pienākums sekot līdzi informācijai Pasūtītāja iepirkumu sadaļā EIS e-konkursu apakšsistēmā. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

5. PIEDĀVĀJUMA IESNIEGŠANAS  VIETA, DATUMS, LAIKS UN KĀRTĪBA
5.1. Saskaņā ar PIL 39. panta pirmo daļu, piedāvājumi iepirkumam ir iesniedzami tikai ELEKTRONISKI, izmantojot Valsts reģionālās attīstības aģentūras mājaslapā pieejamās Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.

5.2. Piedāvājumu iesniegšanas termiņš – līdz 2024. gada 13. martā, plkst. 10:00 pēc vietējā laika, EIS e-konkursu apakšsistēmā: https://www.eis.gov.lv/EKEIS/Supplier/ProcurementProposals/106071.
5.3. Piedāvājumu atvēršana sākas tūlīt pēc piedāvājumu iesniegšanas termiņa beigām EIS e-konkursu apakšsistēmā 2024. gada 13. martā, plkst.14.00.
5.4. Piedāvājumi tiks atvērti izmantojot attiecīgos EIS pieejamos rīkus un atvēršanas procesam var sekot līdzi tiešsaistes režīmā EIS iepirkumu sistēmas e-konkursu apakšsistēmā.
5.5. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešamas ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

5.6. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

5.7. Nolikuma grozījumi - Iepirkuma nolikuma grozījumu veikšana iepirkumiem, kas tiek organizēti Publisko iepirkumu likuma 9. panta kārtībā, nav paredzēti.
6. INFORMĀCIJA PAR IEPIRKUMA PRIEKŠMETU

6.1. ID Nr. PAP 2024/9/1;
6.2. CPV kods – 45233141-9 (Ceļu uzturēšanas darbi. Būvdarbi).
6.3. Iepirkuma priekšmets ir „Pašvaldībai piederošo autoceļu un ielu ceļa klātnes planēšana un profilēšana – Raiskuma, Straupes un Stalbes pagastos” saskaņā ar tehnisko specifikāciju (Nolikuma 1.pielikums);
6.4. Iepirkuma priekšmets ir sadalīts 3 (trīs) daļās:

	1. daļa 
	 RAISKUMA PAGASTS (apjomi norādīti- Nolikuma 2.pielikumā);

	2. daļa
	STRAUPES PAGASTS (apjomi norādīti- Nolikuma 3.pielikumā);

	3. daļa
	STALBES PAGASTS (apjomi norādīti- Nolikuma 4.pielikumā).


6.5. Pretendents piedāvājumu var iesniegt par 1 (vienu) vai vairākām iepirkuma priekšmeta daļām. Maksimālais daļu skaits – 3. Pretendents nedrīkst iesniegt piedāvājumu variantus. 
6.6. Līguma izpildes vieta – Stalbes, Raiskuma un Straupes pagastu administratīvā teritorija.
6.7. Iepirkuma līguma izpildes termiņš: 1 gads no līguma noslēgšanas dienas.
Plānotais līguma izpildes laiks: līdz 2025.gada 31.martam.
6.8. Piedāvājumu vērtēšanas kritērijs: piedāvājums ar viszemāko cenu, atbilstoši PIL 51. panta ceturtajai daļai, un kurš pilnībā atbilst visām iepirkuma Nolikumā noteiktajām prasībām.
6.9. Piedāvājuma nodrošinājums nav paredzēts.
6.10.  Līguma galvenie nosacījumi atrunāti Līguma projektā (Nolikuma 10. pielikums).
7. PIEDĀVĀJUMA NOFORMĒŠANA

7.1. Piedāvājums jāiesniedz elektroniski EIS e–konkursu apakšsistēmā. Katra iesniedzamā dokumenta formāts var atšķirties, bet ir jāievēro šādi iespējamie veidi: 
7.1.1. izmantojot EIS e–konkursu apakšsistēmas piedāvātos rīkus, aizpildot EIS e–konkursu apakšsistēmā Konkursa sadaļā ievietotās formas; 
7.1.2. gadījumā, ja Pretendents elektroniski aizpildāmos dokumentus ir sagatavojis ārpus EIS e–konkursu apakšsistēmas un augšupielādējis sistēmas attiecīgajās vietnēs aizpildītas formas, t.sk. ar formā integrētajiem failiem, Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām. Ja Pasūtītājs konstatē, ka Pretendents ir izmainījis Pasūtītāja noteikto veidlapu, Pasūtītājam ir tiesības lemt par šāda piedāvājuma neizskatīšanu un atzīšanu par neatbilstošu Konkursa nolikuma prasībām;
7.1.3. gadījumā, ja Pretendents sagatavojot elektronisko piedāvājumu ir šifrējis to ārpus EIS e–konkursu apakšsistēmas ar trešās personas piedāvātiem datu aizsardzības rīkiem un aizsargājis piedāvājumu ar elektronisku atslēgu un paroli, Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām. 
7.2. Piedāvājuma veidlapas jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā. 
7.3. Visus dokumentus Pretendents iesniedz elektroniskā formā un pēc saviem ieskatiem ir tiesīgs parakstīt Pretendentu pārstāvēt tiesīga vai tās pilnvarota persona gan ar EIS piedāvāto elektronisko parakstu (sistēmas paraksts), gan ar drošu elektronisko parakstu, izņemot Pretendenta piedāvājuma nodrošinājumu, kas jāparaksta piedāvājuma nodrošinājuma devējam, ar drošu elektronisko parakstu (ja attiecināms). 
7.4. Piedāvājums jāparaksta un EIS sistēmā jāiesniedz Pretendentu pārstāvēt tiesīgai personai, vai viņa pilnvarotajai personai – pievienojot attiecīgu pilnvaru (oriģināls vai tās kopija, kas apliecināta Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” noteiktajā kārtībā)  Piedāvājuma parakstīšanai un tajā esošo dokumentu tulkojuma un kopijas pareizības apliecināšanai. Pilnvarā precīzi jānorāda pilnvarotajai personai piešķirto tiesību un saistību apjoms.
7.5. Ja Pretendents ir ārvalstu persona, un piedāvājums vai kāds no piedāvājuma dokumentiem tiek parakstīts ar drošu elektronisko parakstu, tad Pretendentam ir jānorāda vietne (saite), kur ir iespējams bez maksas un bez speciālas programmas uzstādīšanas uz datora verificēt (pārbaudīt) paraksta īstenumu.
7.6. Pretendentiem jāsagatavo piedāvājumi tā, lai nekādā veidā netiktu apdraudēta EIS e – konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
7.7. Ja Pretendenta piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc pieteikumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. 
7.8. Piedāvājumā jāiekļauj: 
7.8.1. Pieteikums dalībai iepirkumā; 
7.8.2. Pretendenta kvalifikācijas (atlases) dokumenti; 
7.8.3. Tehniskais piedāvājums; 
7.8.4. Finanšu piedāvājums. 
7.9. Piedāvājumā iekļautajiem dokumentiem jābūt skaidri salasāmiem datorrakstā, bez neatrunātiem labojumiem, aizkrāsojumiem vai dzēsumiem. Ja ir izdarīti kādi labojumi, tiem jābūt atrunātiem atbilstoši Ministru kabineta 2018.gada 4.septembra noteikumos Nr.558 “Dokumentu izstrādāšanas un noformēšanas kārtība” ietvertajām prasībām. 
7.10. Pēc Komisijas pieprasījuma, ja Komisijai rodas šaubas par iesniegtās dokumenta kopijas autentiskumu, Pretendentam jāuzrāda dokumenta oriģināls vai jāiesniedz apliecināta dokumenta kopija. 
7.11. Piedāvājumu sagatavo latviešu valodā. Svešvalodā sagatavotiem piedāvājuma dokumentiem pievieno Pretendenta apliecinātu tulkojumu latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents. 
7.12. Iesniedzot piedāvājumu, Pretendents pilnībā atzīst visus nolikumā ietvertos nosacījumus (t.sk. tā pielikumos un formās, kuras ir ievietotas EIS e–konkursu apakšsistēmas Konkursa sadaļā).
8. PRASĪBAS PRETENDENTIEM UN PRETENDENTA IESNIEDZAMIE  DOKUMENTI
8.1. Pretendents atbilstoši PIL ir piegādātājs, kurš iesniedzis piedāvājumu. Ja piedāvājumu iesniedz personu apvienība, iesniedzamajiem dokumentiem ir jāpievieno dokuments, kurā noteikts personu apvienības dalībnieku atbildības sadalījums konkrētā līguma izpildē, un pilnvara galvenajam dalībniekam pārstāvēt personu apvienību iepirkumā un dalībnieku vārdā parakstīt visus dokumentus, ja vien tos neparaksta visas personas, kas ietilpst personu apvienībā.

8.2. Pasūtītājs izslēdz Pretendentu no dalības iepirkumā:

8.2.1. PIL 9.panta astoto daļas kārtībā, kas noteic, ka pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti šā likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām;

8.2.2. Uz Pretendentu, tā valdes un padomes locekli, patiesā labuma guvēju, pārstāvēt tiesīgo personu un prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes un padomes locekli, patiesā labuma guvēju, pārstāvēt tiesīgo personu un prokūristu, ja Pretendents ir personālsabiedrība, attiecināmi Starptautisko un Latvijas Republikas nacionālo sankciju likuma 11.1 panta nosacījumi.
8.3. Pasūtītājs veic pārbaudi PIL 9.panta devītās daļas kārtībā, kas noteic, ka, lai pārbaudītu, vai pretendents nav izslēdzams no dalības iepirkumā šā panta astotajā daļā minēto iemeslu dēļ, pasūtītājs rīkojas atbilstoši šā likuma 42. panta ceturtās daļas 2. punktā un piektajā, sestajā un devītajā daļā minētā kārtībā, kā arī ievērojot šā likuma 43. panta noteikumus.

8.4. Atlases dokumentus Pretendents sagatavo un iesniedz, ievērojot šādas prasības:

	Kvalifikācijas prasības 
	Dokuments kvalifikācijas prasības atbilstības novērtēšanai


	8.4.1. Pretendents iesniedz pieteikumu dalībai Iepirkumā (nolikuma 5.pielikums), norādot konkrēto daļu, kurai tiek iesniegts piedāvājums.

	8.4.2. Pretendents iesniedz dokumentu, kas apliecina piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt Pretendentu Konkursa ietvaros. 
Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, iesniedz dokumentu, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku Konkursa ietvaros. 
Juridiskas personas pilnvarai pievieno dokumentu, kas apliecina pilnvaru parakstījušās amatpersonas tiesības pārstāvēt attiecīgo juridisko personu. Par Latvijas Republikā reģistrētu uzņēmumu pārstāvēt tiesīgām personām, kas reģistrētas Latvijas Republikas Uzņēmumu reģistrā, Pasūtītājs pārliecināsies Uzņēmumu reģistra mājaslapā www.ur.gov.lv.  

	8.4.3. Pretendents ir neatkarīgi no konkurentiem izstrādājis piedāvājumu, ko Pretendents apliecina iesniedzot apliecinājumu par neatkarīgi izstrādātu piedāvājumu (nolikuma 5.pielikuma 3.10.punkts).


	8.4.4. Pretendents (juridiska persona), personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji, kuru veicamo būvdarbu vai sniedzamo pakalpojumu vērtība ir vismaz 10 000 euro, Pretendenta norādītās personas uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, normatīvajos tiesību aktos noteiktajos gadījumos ir reģistrētas Latvijas Republikas Uzņēmumu reģistrā vai līdzvērtīgā reģistrā ārvalstīs, ja reģistrācijas vai pastāvīgās dzīvesvietas valsts normatīvie akti to paredz (neattiecas uz fiziskām personām). 
Ja par iepirkuma uzvarētāju tiek atzīta personu apvienība, tās pienākums ir līdz iepirkuma līguma  noslēgšanai, bet ne vēlāk kā 10 darba dienu laikā no dienas, kad saskaņā ar Publisko iepirkumu likumu Pasūtītājs ir informējis Pretendentu par iepirkuma līguma slēgšanas tiesību piešķiršanu, pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
Šajā apakšpunktā minēto termiņu var pagarināt, ja attiecīgais ārvalsts Pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.
	Par reģistrācijas faktu Latvijas Republikas Uzņēmumu reģistrā, Pasūtītājs pārliecināsies Uzņēmumu reģistra mājaslapā www.ur.gov.lv.
Par reģistrāciju kā saimnieciskās darbības veicējam, Pasūtītājs pārliecināsies Valsts ieņēmumu dienesta mājaslapā www.vid.gov.lv.
Ja Pretendents ir reģistrēts ārvalstīs, tad ārvalsts Pretendents reģistrāciju apliecina atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs varētu pārliecināties par Pretendenta reģistrācijas faktu).

Ja piedāvājumu iesniedz piegādātāju apvienība, tad iesniedzams apliecinājums (nolikuma 9.pielikums), ka gadījumā, ja apvienība tiks atzīta par iepirkuma uzvarētāju, tā izpildīs Iepirkuma nolikuma šī apakšpunkta noteikumus, pievienojot dokumentu, kurā noteikts personu apvienības dalībnieku atbildības sadalījums konkrētā līguma izpildē, un pilnvara galvenajam dalībniekam pārstāvēt personu apvienību Konkursā un dalībnieku vārdā parakstīt visus dokumentus, ja vien tos neparaksta visi personu apvienības dalībnieki.


	Pretendenta atbilstība tehniskām un profesionālām spējām

	Kvalifikācijas prasības 
	Dokuments kvalifikācijas prasības atbilstības novērtēšanai


	8.4.5. Pretendents iepriekšējo piecu gadu (2019., 2020., 2021., 2022., 2023. un 2024.gada periodu līdz piedāvājumu iesniegšanas dienai) ir pieredze autoceļu klātnes planēšanas un profilēšanas darbu veikšanā:
8.4.5.1.  ja piedāvājumu iesniedz par vienu daļu – tad vismaz 400 km apjomā;
8.4.5.2.  ja piedāvājumu iesniedz par divām daļām – tad vismaz 600 km apjomā;
8.4.5.3. ja piedāvājumu iesniedz par trijām daļām – tad vismaz 800 km apjomā.
Ja Pretendenta  dibināšanas vai darbības uzsākšanas laiks neļauj sniegt informāciju par pieciem iepriekšējiem gadiem, tad prasība ir attiecināma uz Pretendenta nostrādāto periodu.
	Informācija (saraksts) par pretendenta pieredzi, kas sagatavots atbilstoši Nolikuma 6.pielikumam, pievienojot pasūtītāja atsauksmi/atsauksmes par Pretendenta norādīto pieredzi (veiktajiem darbiem), kas apliecina tā atbilstību Nolikumā izvirzītajām kvalifikācijas prasībām. 
Ja piedāvājumu iesniedz piegādātāju apvienība vai personālsabiedrība, Pretendents pieredzi var apliecināt ar viena dalībnieka individuālo prasībām atbilstošu pieredzi. Dalībnieka pieredzei, kas iegūta cita Pretendenta vai personu apvienības sastāvā, jābūt nošķiramai un dokumentāli pierādāmai. 


	8.4.6. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
Piegādātājs piedāvājumā norāda personas uz kuru tehniskajām un profesionālajām iespējām tas balstās (nolikuma 5. pielikuma 4.punkts) un pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu (nolikuma 9.pielikums) vai vienošanos par nepieciešamo resursu nodošanu piegādātāja rīcībā. 


	8.4.7. Piedāvājumā jānorāda visi apakšuzņēmēji, kuru veicamo būvdarbu vai sniedzamo pakalpojumu vērtība ir vismaz 10 000 euro bez PVN no kopējās iepirkuma līguma vērtības, un katram šādam apakšuzņēmējam izpildei nododamo iepirkuma līguma daļu (nolikuma 5.pielikuma 5.punkts) un apakšuzņēmēja apliecinājumu (nolikuma 9.pielikums). Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

	8.5. TEHNISKAIS PIEDĀVĀJUMS

	Prasības 
	Iesniedzamie dokumenti

	8.5.1. Pretendentam ir iepirkuma priekšmeta izpildei atbilstošs tehniskais nodrošinājums – autogreiders ar aprīkojumu - vidējā lāpsta un aizmugurējais izlīdzinātājs*. 
8.5.1.1.Pretendents var pretendēt uz vienu vai vairākām iepirkuma priekšmeta daļām, paredzot atsevišķu tehnikas vienību katrai daļai. Ja Pretendents pretendē uz visām trim iepirkuma daļām, jāparedz vismaz trīs tehnikas vienības.
*viena tehnikas vienība = autogreiders ar aprīkojumu - vidējā         lāpsta un aizmugurējais izlīdzinātājs.
	8.5.2. Pretendents norāda darbu izpildei nepieciešamo tehniku (īpašumā vai nomā, pievienojot attiecīgus dokumentus, kas apliecina īpašuma tiesības vai nomas tiesības), atbilstoši Nolikuma 7.pielikuma prasībām.


	8.6. Finanšu piedāvājums

	Prasības / Iesniedzamie dokumenti

	8.6.1. Finanšu piedāvājumu Pretendents sagatavo atbilstoši Nolikuma 8.pielikumā norādītajai formai;
8.6.2. Finanšu piedāvājumā Pretendents norāda vienas vienības cenu, t.i. cenu par 1 (viena) pārgājiena kilometra uzturēšanu neatkarīgi no tā, vai veikta ceļa plātnes  profilēšana vai ceļa seguma planēšana, ievērojot šādus nosacījumus: 
8.6.2.1. viena pārgājiena kilometra cenā, turpmāk – Cena, ir ietvertas visas izmaksas, kas saistītas ar līguma saistību izpildi, ņemot vērā iepirkuma līguma projektā noteiktos izpildītāja pienākumus, tajā skaitā arī nodokļi un nodevas, izņemot pievienotās vērtības nodokli;
8.6.2.2. cenā ir ietvertas izmaksas, nepieciešamo palīgmateriālu izmaksas, tehnikas un dažāda aprīkojuma izmantošanas izmaksas, kā arī ar iepirkuma priekšmeta kvalitātes un garantijas nodrošināšanu saistītās izmaksas;
8.6.2.3. cena Pretendentam jānorāda euro (EUR).

	Pretendenta piedāvātajām cenām un vienību likmēm jābūt nemainīgām visā iepirkuma līguma izpildes laikā. Ja iepirkuma apjoms līguma izpildes laikā samazinās vai palielinās, izmaiņas tiek veiktas, balstoties uz pretendenta finanšu piedāvājumā piedāvāto (attiecīgajā iepirkuma daļā) vienas vienības likmi saskaņā ar noslēgtā līguma noteikumiem.


8.7. Ja saskaņā ar šo Nolikumu piedāvājuma dokumenti jāsagatavo saskaņā ar pielikumos pievienotajām formām, tad tie iesniedzami tikai atbilstoši šīm formām. Gadījumos, ja piedāvājumā iesniegti dokumenti, neizmantojot dotās formas, tiks vērtēts, vai tajos sniegta visa pievienotajās formās prasītā informācija.
9. PIEDĀVĀJUMU VĒRTĒŠANA UN LĒMUMA PIEŅEMŠANA
9.1. Par iepirkuma uzvarētāju tiek atzīts finanšu piedāvājums ar viszemāko cenu bez PVN, kas atbilst Nolikuma un PIL prasībām.
9.2. Piedāvājuma vērtēšanu pasūtītājs veic pretendentam, kuram pirmsšķietami būtu piešķiramas iepirkuma līguma slēgšanas tiesības, proti, pretendentam, kura piedāvājums ir ar zemāko cenu. Pirms noteikt pretendentu, kuram būtu piešķiramas līguma slēgšanas tiesības, iepirkuma komisija visos piedāvājumos pārbauda aritmētiskas kļūdas.
9.3. Piedāvājumu finanšu piedāvājumu atbilstības pārbaudi, piedāvājumu vērtēšanu un izslēgšanas nosacījumu pārbaudi komisija veic slēgtā sēdē, vērtējot katru piedāvājumu atsevišķi. 

9.4. Finanšu piedāvājuma izskatīšana un vērtēšana
9.4.1. Uzsākot piedāvājumu vērtēšanu, lai noteiktu piedāvājumu ar zemāko cenu, Komisija pārbauda visu iesniegto piedāvājumu finanšu piedāvājumus, vai iesniegtajā piedāvājumā nav aritmētisku kļūdu. Ja Komisija konstatē šādas kļūdas, tad šīs kļūdas izlabo. Vērtējot finanšu piedāvājumus, pasūtītājs ņem vērā labojumus.

9.4.2. Ja komisija konstatē, ka Pretendents ir iesniedzis piedāvājumu ar cenu, kas ir ievērojami zemākā nekā citu pretendentu piedāvātā cena, Komisija var pārbaudīt vai iesniegtais piedāvājums nav nepamatoti lēts. Neatbilstošie piedāvājumi tiks noraidīti bez tālākas vērtēšanas. 

9.4.3. Gadījumā, ja tiks konstatēts, ka kāda Pretendenta piedāvātā līgumcena pārsniedz PIL 9. panta kārtībā veiktā iepirkuma slieksni atbilstoši minētā panta pirmās daļas nosacījumiem, Pretendenta piedāvājums tiks noraidīts. Konstatējot minēto, komisija pirms Pretendenta piedāvājuma noraidīšanas veic Pretendenta finanšu piedāvājuma aritmētisko kļūdu pārbaudi.

9.5. Piedāvājuma noformējuma atbilstība
9.5.1. Komisija izskata Pretendenta piedāvājuma noformējuma atbilstību Nolikuma 7. punktā noteiktajām prasībām un pieņem lēmumu par tālāku piedāvājuma izskatīšanu.
9.6. Pretendentu atlases vērtēšana
9.6.1. Tiek vērtēta Pretendenta atbilstība pretendentu atlases dokumentiem, pārbaudot Pretendenta iesniegtā piedāvājuma atbilstība Nolikumā izvirzītajām prasībām.
9.6.2. Ja Pretendents neatbilst kādai no Nolikumā izvirzītajām prasībām vai nav iesniedzis visus pieprasītos dokumentus vai ziņas, tas tiek izslēgts no turpmākās dalības iepirkumā. 
9.7. Tehniskā piedāvājuma izskatīšana un vērtēšana
9.7.1. Pēc Pretendenta atlases dokumentu izvērtēšanas tiek veikta tehnisko piedāvājumu atbilstības pārbaude, kuras laikā Komisija izvērtē tehnisko piedāvājumu atbilstību Nolikumā izvirzītajām prasībām;
9.7.2. Ja Pretendenta tehniskais piedāvājums neatbilst Nolikumā norādītajam prasību līmenim, tas tiek izslēgts no turpmākās dalības iepirkumā;
9.7.3. Ja Komisija Piedāvājuma izvērtēšanas laikā konstatē, ka Pretendents, iesniedzot piedāvājumu ir sniedzis nepatiesas ziņas, tas tiek izslēgts no turpmākas dalības iepirkumā.
9.8. Pasūtītājs par Pretendentu, kuram, atbilstoši Nolikumā noteiktajām prasībām un piedāvājuma izvēles kritērijam, būtu piešķiramas Līguma slēgšanas tiesības, veic pārbaudi par Publisko iepirkumu likumā noteikto izslēgšanas gadījumu esamību. 

9.9. Ja vairākiem pretendentiem iesniegtā piedāvājuma novērtējums ir vienāds, Komisija izvēlas Pretendentu, kuram ir noradīta lielāka pieredze (Nolikuma 6.pielikums) apjoma ziņā un par to ir sniegtas atsauksmes.
9.10. Pasūtītāja pārbaude pirms lēmuma pieņemšanas un lēmuma pieņemšana
9.10.1. Pasūtītājs pārbaudi par Pretendentu izslēgšanas gadījumu esamību veic kārtībā, kāda ir noteikta Publisko iepirkumu likuma (PIL) 9.panta devītajā daļā. 

9.10.2. Iepirkuma komisija pārbauda, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkuma procedūrā atbilstoši Starptautisko un Latvijas Republikas nacionālo sankciju likuma 11.1 panta pirmajai un otrajai daļai.

9.10.3. Par uzvarētāju iepirkuma komisija atzīst pretendentu, kura piedāvājums atbilst Nolikuma prasībām, ir ar viszemāko cenu un attiecībā uz kuru nav iestājies neviens no izslēgšanas nosacījumiem.

9.10.4. Trīs darba dienu laikā pēc lēmuma pieņemšanas informēs visus Pretendentus par komisijas pieņemto lēmumu. 

10. IEPIRKUMA REZULTĀTU PAZIŅOŠANA UN LĪGUMA SLĒGŠANA
10.1. Komisija 3 (trīs) dienu laikā pēc lēmuma pieņemšanas nosūta normatīvajiem aktiem atbilstošu paziņojumu visiem pretendentiem, kā arī pasūtītāja pircēja profilā EIS e-konkursu apakšsistēmā nodrošina brīvu un tiešu elektronisku pieeju pieņemtajam lēmumam.
10.2. Pasūtītājs uzaicina iepirkuma uzvarētāju 10 (desmit) darba dienu laikā no uzaicinājuma nosūtīšanas dienas (Pretendenta norādītajā e-pastā) parakstīt iepirkuma līgumu (Līguma projekts – Nolikuma 10.pielikums).
10.3. Ja uzaicinājumā norādītajā termiņā iepirkuma uzvarētājs neiesniedz parakstītu iepirkuma līgumu, tas tiek uzskatīts par atteikumu to slēgt.
10.4. Līgums stājas spēkā līgumā noteiktajā kārtībā. Samaksa par darbu izpildi tiek veikta Līgumā noteiktajā kārtībā.
10.5. Pēc līguma noslēgšanas līguma grozījumi veicami līgumā noteiktajā kārtībā.

10.6. Avansa maksājumi nav paredzēti.

10.7. Pamatojoties uz Publisko iepirkumu likuma 9.panta astoņpadsmito daļu iepirkuma līguma teksts 10 darba dienu laikā, pēc tam kad stājies spēkā iepirkuma līgums, tiks publicēts pircēja profilā interneta tīmekļvietnē www.eis.gov.lv.

11. KOMISIJAS TIESĪBAS UN PIENĀKUMI

11.1. Komisijas tiesības:

11.1.1. Pieprasīt no Pretendentiem precizētu informāciju par savu piedāvājumu, nosakot, ka informācija jāiesniedz 3 (trīs) darba dienu laikā no pieprasījuma dienas;
11.1.2. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei un piedāvājumu vērtēšanai, kā arī lūgt, lai Pretendents vai kompetenta institūcija papildina vai izskaidro sertifikātus un dokumentus, kas iesniegti Komisijai;
11.1.3. Normatīvajos aktos noteiktajā kārtībā labot Pretendentu Finanšu piedāvājumos konstatētās aritmētiskās kļūdas, informējot par to Pretendentus;
11.1.4. Pieaicināt ekspertu pretendentu un piedāvājumu atbilstības pārbaudē un vērtēšanā.
11.1.5. Izvēlēties nākamo piedāvājumu par viszemāko cenu bez PVN, ja izraudzītais Pretendents atsakās slēgt Līgumu ar Pasūtītāju;
11.1.6. Samazināt veicamo darbu apjomus konkrētā daļā, ja finanšu piedāvājums par konkrēto daļu pārsniedz tai paredzētos budžeta līdzekļus.

11.1.7. Neslēgt līgumu kādā no iepirkuma daļām, ja piedāvājuma izmaksas pārsniedz šim nolūkam izdalītos līdzekļus;  
11.1.8. Neizvērtēt iepirkumam iesniegtos Pretendentu piedāvājumus, ja tie neatbilst Nolikumā izvirzītajām prasībām;
11.1.9. Jebkurā brīdī pārtraukt iepirkumu, ja tam ir objektīvs pamatojums;
11.1.10. Iepirkuma komisija patur sev tiesības nekomentēt iepirkuma procedūras norises gaitu;
11.2. Komisijas pienākumi:
11.2.1. nodrošināt Iepirkuma procedūras norisi un dokumentēšanu;
11.2.2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
11.2.3. pēc ieinteresēto piegādātāju pieprasījuma sniegt informāciju par iepirkuma dokumentāciju;
11.2.4. izskatīt visus pretendentu piedāvājumus;
11.2.5. rakstiski informēt Pretendentu par Finanšu piedāvājumā konstatētajām aritmētiskajām kļūdām;
11.2.6. vērtēt Pretendentus un to iesniegtos piedāvājumus saskaņā ar PIL, citiem normatīvajiem aktiem un Nolikumu, izvēlēties piedāvājumu, vai pieņemt lēmumu par iepirkuma izbeigšanu, neizvēloties nevienu piedāvājumu;
11.2.7. noteikt iepirkuma procedūras uzvarētāju;
11.2.8. 3 (trīs) darba dienu laikā pēc lēmumu pieņemšanas rakstiski informēt visus Pretendentus par iepirkumā pieņemto lēmumu;
11.2.9. nosūtīt informāciju Iepirkumu uzraudzības birojam.
12. PRETENDENTA TIESĪBAS UN PIENĀKUMI

12.1. Pretendenta tiesības:

12.1.1. Apvienoties grupā ar citiem pretendentiem un iesniegt vienu kopēju piedāvājumu.
12.1.2. Pieprasīt laikus papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ņemot vērā, ka Pasūtītājs atbildi sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām;
12.1.3. Līdz piedāvājumu iesniegšanas termiņa beigām grozīt vai atsaukt iesniegto piedāvājumu;
12.1.4. Ievērojot PIL 9.panta divdesmit trešās daļas noteikto, ir tiesīgs pārsūdzēt Komisijas pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
12.2. Pretendenta pienākumi:
12.2.1. Rūpīgi iepazīties ar Nolikumā minētajiem nosacījumiem, sagatavot piedāvājumu atbilstoši Nolikuma prasībām;
12.2.2. Sniegt patiesu informāciju par savu kvalifikāciju un piedāvājumu;
12.2.3. Ne vēlāk kā 3 (triju) darbdienu laikā pēc Komisijas pieprasījuma saņemšanas dienas rakstveidā sniegt atbildes uz Komisijas pieprasījumu par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai;
12.2.4. Segt visas izmaksas, kas saistītas ar piedāvājuma sagatavošanu un iesniegšanu.
13. NOLIKUMA PIELIKUMI

1. Pielikums – Tehniskā specifikācija (3 daļām);
2. Pielikums – Darbu apjomi 1.daļai;
3. Pielikums – Darbu apjomi 2.daļai;
4. Pielikums – Darbu apjomi 3.daļai; 
5. Pielikums – Pieteikums dalībai iepirkumā;

6. Pielikums – Informācija par pretendenta pieredzi;

7. Pielikums - Tehniskā piedāvājuma forma;
8. Pielikums – Finanšu piedāvājuma forma;
9. Pielikums –  Apliecinājuma forma;
10. Pielikums - Līgums (projekts).
� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�.

